ઔરંગઝેબે કદી માંસાહાર અને મદ્યપાન ન કર્યું હોવાનું પણ કહેવાય છે. સુરા અને સુંદરીઓથી દૂર રહેનાર ઔરંગઝેબનું પીણું માત્ર એક જ હતું અને તે હતું "પાણી". તેનું વ્યક્તિગત જીવન ઘણું સાદું હતું. તેણે ભાંગની ખેતી બંધ કરાવી. જુગાર રમવા પર પણ પ્રતિબંધ મૂક્યો હતો. ધાર્મિક રીતે એટલો તો ચુસ્ત હતો કે એકવાર ખૂનખાર જંગ વચાળે પણ ખુદાની બંદગીમાં ધ્યાનસ્થ થઇ ગયેલો. ઔરંગઝેબ નવરાશના વખતમાં ટોપીઓ સીવતો અને કુરાનની નકલો કરતો. તેના વેચાણમાંથી જે આવક થતી તેમાંથી તેનું ગુજરાન ચાલતું. તેની રસોઈ પણ બેગમ બનાવતી અને અત્યંત સાદું ભોજન ગ્રહણ કરતો હતો.